นายกรัฐมนตรี ร่วมประชาสัมพันธ์โครงการ 99 ปี ล้านความดี รัฐบุรุษ พลเอก เปรม ติณสูลานนท์
นายกรัฐมนตรี ร่วมประชาสัมพันธ์โครงการ “๙๙ ปี ล้านความดี รัฐบุรุษ พลเอก เปรม ติณสูลานนท์”ก่อนการประชุมคณะรัฐมนตรีผู้ว่าราชการจังหวัดสงขลา และ คณบดีคณะแพทย์ศาสตร์ มหาวิทยาลัยสงขลานครรินทร์และคณะผู้บริหาร เข้าพบพลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ประชาสัมพันธ์การจัดโครงการ “๙๙ ปี ล้านความดี รัฐบุรุษ พลเอก เปรม ติณสูลานนท์” เพื่อระลึกถึงคุณงามความดีของ พลเอก เปรม โดยจะมีการจัดกิจกรรมต่าง อาทิ สร้างศูนย์ผ่าตัดหัวใจ ในการรักษาและช่วยเหลือผู้ป่วยโรคหัวใจใน 14 จังหวัดภาคใต้อย่างยั่งยืน การจัดงานวิ่ง “ตอบแทนบุญคุณแผ่นดิน”จากนั้น นายกรัฐมนตรี เยี่ยมชมการแสดงผลงานและประชาสัมพันธ์การจัดนิทรรศการ “หัตถกรรมแห่งบรรพชนไทย ใต้ร่มพระบารมี” เพื่อเทิดพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว วันที่ 28 กรกฎาคม และวันเฉลิม     พระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงโดยนายกรัฐมนตรี กล่าวว่า สิ่งเหล่านี้ถือเป็นเรื่องที่น่าภาคภูมิใจ ขอให้สื่อมวลชนช่วยกันประชาสัมพันธ์ให้มาก ก่อนที่จะรับมอบของที่ระลึกเป็นหมอนกับย่ามใส่ของที่เรียกว่า ถุงใส่ความดี ซึ่งนายกรัฐมนตรี กล่าวว่า หากทุกคนช่วยกันทำความดี ย่ามแค่นี้ก็ใส่ไม่พอ ก็ขอให้ทุกคนช่วยกันทำแต่สิ่งดีๆ โดยระหว่างที่นายกรัฐมนตรีได้ร่วมถ่ายภาพกับคณะผู้จัดงาน เจ้าหน้าที่ได้บอกว่าขอเป็นกำลังใจให้นายกรัฐมนตรี ทำให้พลเอกประยุทธ์ ตอบกลับไปว่า มีคนช่วยทำงาน จะเหนื่อยได้อย่างไรนายกรัฐมนตรีว่าจะมีการนัด 10 พรรคเล็กพูดคุยในวันพฤหัสบดีนี้หรือไม่ โดยนายกรัฐมนตรี ตอบสั้นๆว่า “ยัง”ส่วนจะมีการนัดหมายพูดคุยหรือไม่ นายกรัฐมนตรี กล่าวว่า เรื่องนี้ คงมีคนพูดคุยอยู่แล้ว